OzLabs/hebrew-wiki-articles huggingface dataset:
הפרובינציות המאוחדות של מרכז איטליה

הפרובינציות המאוחדות של מרכז איטליה (באיטלקית: Province Unite del Centro Italia), הידועה גם בשם הקונפדרציה של מרכז איטליה או הממשל הכללי של מרכז איטליה, הייתה ממשלה צבאית קצרת מועד שהוקמה על ידי ממלכת פיימונטה-סרדיניה.

== היסטוריה ==
הקונפדרציה הוקמה על ידי איחוד של הדוכסות הגדולה של טוסקנה, דוכסות פארמה, דוכסות מודנה והמחוזות האפיפיוריים, לאחר מלחמת העצמאות האיטלקית השנייה.

לאחר אוגוסט 1859 הסכימו המשטרים הפרו-פיימונטים של טוסקנה, פארמה, מודנה והמחוזות האפיפיוריים על כמה הסכמים צבאיים. ב-7 בנובמבר 1859 הם בחרו ב בתור העוצר שלהם.

השלום של הסכם ציריך הותיר את שאלת המחוזות המאוחדים מעורערת. זה הוביל לתקופה של משא ומתן ובסופו של דבר להסכם טורינו בזמן שנפוליאון השלישי התמודד עם לחץ מאוסטריה באמצעות שגרירם ריכרד פון מטרניך לעצור את ההתפשטות של סרדיניה ולהחזיר את פרדיננד הרביעי שהודח כדוכס הגדול של טוסקנה שהיה בן דודו של הקיסר האוסטרי פרנץ יוזף הראשון. האוסטרים ראו את סבויה-קריניאנו, באותה שושלת כמו ויטוריו אמנואלה השני, כבעלת סיכוי בלתי מתקבל על הדעת לקדם סיפוח על ידי סרדיניה. על פי דרישתו של נפוליאון השלישי, ויטוריו אמנואלה השני סירב לאפשר לסבויה-קריניאנו לקבל, במקום זאת שלח את קרלו בון קומפאגני כמושל הכללי של מרכז איטליה, שהיה אחראי על העניינים הדיפלומטיים והצבאיים של המדינות.

ב-8 בדצמבר 1859, פארמה, מודנה והמחוזות האפיפיוריים שולבו במחוזות המלכותיים של אמיליה. לאחר שנערכו משאל עם במהלך מרץ 1860, וצרפת קיבלה את ניס וסבויה, השטח סופח רשמית לפיימונטה-סרדיניה, שכן בון קומפאני התפטר ב-3 במרץ 1860.

== ראו גם ==

* איחוד איטליה
* הדוכסות הגדולה של טוסקנה
* דוכסות פארמה
* דוכסות מודנה ורג'ו
* ויטוריו אמנואלה השני, מלך איטליה

== קישורים חיצוניים ==

קטגוריה:מדינות לשעבר בתחומי איטליה
קטגוריה:1859
קטגוריה:1860
לילה כיום יאיר (שיר)

"לילה כיום יאיר" הוא שיר של הזמר-יוצר הישראלי אביתר בנאי. השיר נכתב והולחן על ידי בנאי, הופק בידי אמיר צורף ויצא לאור ב-22 ביוני 2009 בתור הרצועה השלישית מתוך אלבום האולפן הרביעי של בנאי, "לילה כיום יאיר", על ידי חברת התקליטים הד ארצי.

== רקע ==
השיר נכתב והולחן על ידי בנאי בדירתו ברמת גן<ref></ref><ref></ref>. הוא הופק בידי אמיר צורף<ref></ref> ויצא לאור ב-22 ביוני 2009 בתור הרצועה השלישית ושיר הנושא מתוך אלבום האולפן הרביעי של בנאי, "לילה כיום יאיר", על ידי חברת התקליטים הד ארצי<ref></ref>. המילים "לילה כיום יאיר" לקוחות מתהילים קל"ט: <ref></ref>.

== גרסאות כיסוי ==
בשנת 2021 ביצע המוזיקאי שי צברי גרסה לשיר "לילה כיום יאיר" אשר הופקה ועובדה בידי דידי ארז, והיוותה את שיר הנושא לסדרה "ספק סביר" של כאן 11<ref></ref><ref></ref>. בדצמבר 2023 בוצע השיר על ידי אביתר יחד עם חברי תוכנית הבידור "זהו זה!" בביצוע שעובד והופק בידי אמיר לקנר<ref></ref>. וכמו כן, גם להקת הפאנק טברנק ביצעה גרסת כיסוי לשיר<ref></ref>.

== ניתוח מוזיקלי ==
בשיר שר אביתר על הקרב הפנימי שבתוכו תוך שהוא משתמש במטפורה של קרב בין בור למים<ref></ref> כשהוא אומר: <ref></ref>. על פי זוהר צלח מ"מאקו", "הבור" עליו מדבר בנאי הוא התקופה המוקדמת בחייו - אותה הוא מתאר באלבומו הראשון, "אביתר בנאי"<ref></ref>.

== ביקורת ==
בן שלו מ"הארץ" כתב כי שילוב המפוחית ברוח הלהקה הבריטית "The The" הינה הברקת עיבוד, וכי המשפט: מספר בלשון דרמטית לא אופיינית את סיפורו של האלבום כולו<ref></ref>. גם הוא וגם עינב שיף מ"וואלה!" הסכימו כי כי זהו אחד מהשירים המעולים ביותר באלבום<ref></ref><ref></ref>, וירדן אבני מרדיו הקצה כתב כי זהו אחד השירים החשובים ביותר בקריירה של בנאי<ref></ref>.

== מיקומי שיא ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי אביתר בנאי
קטגוריה:שירים בעברית
קטגוריה:שירים על לילות
קטגוריה:סינגלים בהוצאת הד ארצי
קרטון (להקה)

קרטון (באנגלית: Cartoon) היא להקה אסטונית, שהוקמה בשנת 2015 על ידי הוגו מרטין מאסיקאס, אגו טפנד ויוסף ירבסאר. היא התפרסמה בעיקר בזכות הפלטפורמה NoCopyrightSounds.

בתחילת 2024 עזב טפנד את הלהקה, על מנת לפתח את קריירת המוזיקה שלו כסוסילסט.

== קריירה ==
בשנת 2004 החלו טפנד וירבסאר ללמוד בתיכון יחד. הם הכירו את מאסיקאס במסיבה מקומית.<ref></ref> Cartoon קרטון הוקמה בשנת 2015, והתפרסמה כשהוציאה את "Why We Lose" בהשתתפות קולמן טראפ דרך חברת התקליטים הבריטית NoCopyrightSounds. ב-9 ביולי באותה השנה הוציאה הלהקה את "On & On" עם הזמר האסטוני-אמריקאי דניאל לוי ויינאלאס. הוא נכלל כרצועה השלישית באלבום NCS: The Best of 2015, ויצא ב-31 בדצמבר 2019 כסינגל מסחרי מתוך המיני-אלבום Más Y Más / On & On. במרוצת הזמן צבר כ-400 מיליון צפיות בערוץ היוטיוב של NoCopyrightSounds. הוא הגיע למקום הראשון במצעד הפזמונים השבועי באסטוניה.<ref></ref><ref></ref> בשנת 2016 השתתפה הלהקה בקדם האסטוני לאירוויזיון 2016, Eesti Laul, עם השיר "Immortality". היא דורגה במקום השלישי, אחרי לאורה פלדברה ויורי פוטסמן. ב-11 במרץ באותה השנה פרסמה את "I Remember U", שיתוף פעולה עם פוטסמן. הוא יצא להורדה דיגיטלית דרך NCS, והגיע בשיאו למקום הראשון במצעד הפזמונים השבועי של אסטוניה.<ref></ref> הוא משמש כשיר הנושא של ערו היוטיוב של וינסטון סטרצל. הווידאו קליפ שלו הפך לנצפה ביותר ברחבי אסטוניה ב-2016.<ref name=":0"></ref>

באוגוסט 2017 הפסיקה קרטון את פעילותה. היא התאחדה ב-2020 עם פרוץ מגפת הקורונה באסטוניה. ביולי 2023 התעיד איגוד תעשיית ההקלטות הבריטי את שירה "On & On" בתואר כסף. בנוסף, השיר קיבל מאיגוד תעשיית ההקלטות האמריקאי תואר זהב.<ref></ref>

בתחילת 2024 הודיע טפנד על פרישתו. הוא המשיך לקריירת סולו תחת שם הבמה "יאיא". באותה שנה השתתפה בקדם האסטוני לתחרות הזמר של האירוויזיון עם השיר "Oblivion" בהשתתפות אוורט סאנדייה. היא לא העפילה לשלב הגמר.<ref></ref>

== דיסקוגרפיה ==
=== מיני-אלבומים ===
{| class="wikitable plainrowheaders" style="text-align:center"
! scope="col" style="width:11.8em;" |שם
! scope="col" style="width:17.9em;" | פרטי יציאה
|-
! scope="row" | Made Me Feel / One Day
|
* יצא לאור: 18 במאי 2015
* חברת תקליטים: ליקוויסיטי רקורדס
* פורמט: הורדה דיגיטלית, סטרימינג
|-
! scope="row" | Mas Y Mas / On & On
|
* יצא לאור: 11 בספטמבר 2020
* חברת תקליטים: NoCopyrightSounds
* פורמט: הורדה דיגיטלית, סטרימינג
|}

== קישורים חיצוניים ==

== הערות שוליים ==

קטגוריה:להקות אסטוניות
קטגוריה:משתתפי אסטי לאול
קטגוריה:להקות שהוקמו בשנת 2015
ויליאם רגסדייל

רוברט וויליאם רגסדייל (נולד ב-19 בינואר 1961) הוא שחקן אמריקאי אשר נודע בעיקר בזכות התפקידים הראשיים אותם גילם בסרט "ליל האימה" ובסרט ההמשך שלו, והדמות הרמן ברוקס בסדרת הטלוויזיה "בראש של הרמן".

== ביוגרפיה ==
רגסדייל נולד ב-19 בינואר 1961<ref></ref> באל דוראדו שבמדינת ארקנסו. הוא החל להתעניין במשחק במהלך התיכון ובחר בהמשך ללמוד תיאטרון במכללת הנדריקס אשר במדינת ארקנסו.

לאחר שסיים את לימודיו עבר רגסדייל ללוס אנג'לס על מנת להתמקד בקריירה בקולנוע ובטלוויזיה.

== קריירה ==
בתחילת הקריירה זכה להצלחה רבה כגיבור הצעיר בסרט "ליל האימה" ובסרט ההמשך שלו "ליל האימה 2" ועל הבמה במחזותיו של ניל סיימון "יומן חוף ברייטון" ו-"Biloxi Blues". רגסדייל השתתף בהמשך גם בסרט הקומדיה הרומנטית "Mannequin Two: On the Move" שיצא לאקרנים ב-1991.

במשך שלוש שנים כיכב רגסדייל בתפקיד הראשי בסדרת הטלוויזיה הקומית "בראש של הרמן" אשר התמקדה במחשבות והרגשות הפנימיים של הדמות הראשית שלה. בהמשך שיחק גם בתפקיד משנה בסדרת הטלוויזיה "המשפט של איימי". הוא שיחק בהמשך גם מפיק טלוויזיה עבור בסדרת הטלוויזיה "Grosse Pointe".

רגסדייל השתתף בהמשך בפיילוט של סדרת הטלוויזיה "מכושפות". הוא הופיע בסדרת הטלוויזיה "אלן" בתפקיד החבר של אלן מורגן (אותה גילמה אלן דג'נרס) לפני שהדמות חשפה בסדרה שהיא לסבית. באותה התקופה היו לו גם תפקידי אורח בסדרות טלוויזיה שונות, כולל השתתפות בארבעה פרקים בסדרת הטלוויזיה "Less than Perfect", וכמו גם תפקידים קטנים בסרטי קולנוע.

בין מרץ 2010 עד מרץ 2012 הוא גילם את גארי הוקינס ב-12 פרקים של סדרת הטלוויזיה "צדק פרטי" במהלך שלוש העונות הראשונות של הסדרה. בשנת 2014 רגסדייל גילם את כריס סמית' בגרסה המחודשת של הסרט "Left Behind".

בשנת 2017 רגסדייל גילם את הכומר טוד בהפקת אוף ברודוויי של "האיש מנברסקה" בתיאטרון "Second Stage Theatre".

בשנת 2023 רגסדייל גילם כומר ציד ערפדים בקומדיית האימה "רנפילד".

== קישורים חיצוניים ==

==הערות שוליים==

קטגוריה:אמריקאים שנולדו ב-1961
קטגוריה:שחקני קולנוע וטלוויזיה אמריקאים
בוריס לויטן

בוריס לויטן (ברוסית: Борис Моисеевич Левитан ; (7 ביוני 1914 - 4 באפריל 2004) מתמטיקאי סובייטי ממוצא יהודי. 
==קורות חיים==
בוריס לויטן נולד בשנת 1914 בברדיאנסק (אז בתחומי האימפריה הרוסית כיום באוקראינה) למשפחה יהודית. לאחר סיום בית ספר הוא התחיל ללמוד מתמטיקה בהאוניברסיטה הלאומית חרקוב וסיים אותה בשנת 1936. הוא החל לימודי המשך, בשנת 1940 קיבל תואר "דוקטור למדעים" ובשנת 1941 מונה לפרופסור.

לאחר פלישת נאצים לברית המועצות לויטן גויס לשורות הצבא האדום. לאחר הכשרה הוא נשלח לחזית הלחימה. בשנת 1944 הוא הועבר לסגל של האקדמיה לתותחנות ועבד באקדמיה זו עד לשנת 1961. בשנת 1961 לויטן עבר לאוניברסיטת מוסקבה וכיהן בה בדרגת פרופסור. הוא עבד באוניברסיטה עד לשנת 1992.

בשנת 1992 לויטן עבר לארצות הברית והחל לעבוד באוניברסיטת מינסוטה. אחרי 5 שנים הוא נאלץ להפסיק את העבודה בגלל מחלת פרקינסון. הוא נפטר בשנת 2004 במינאפוליס.

לויטן היה מומחה באנליזה מתמטית ומתמטיקה שימושית. בשנות ה-50 של המאה ה-20 הוא פרסם מספר עבודות ביחד עם ישראל גלפנד. בהמשך הוא חקר פונקציות כמעט פריודיות ותורת שטורם-ליוביל. על פעילותו בתחום בשנת 1962 הוענק לו פרס לנין.

לויטן פרסם מעל ל-170 מאמרים מדעיים ו-8 ספרים. בשנת 2014 באוניברסיטת מוסקבה אורגן כנס לכבוד 100 שנים ללויטן.

==קישורים חיצוניים==

* [https://www.mathnet.ru/links/9a22ae09e543277fffbdc62ff2f1f0ab/rm2417.pdf ביוגרפיה] 
* [https://www.mathnet.ru/links/ee661b9604668552ad76296c6ae1ac3c/rm2417_eng.pdf ביוגרפיה] 

קטגוריה:מדענים יהודים סובייטים
קטגוריה:מתמטיקאים יהודים
קטגוריה:סגל אוניברסיטת מוסקבה
קטגוריה:מקבלי עיטור המלחמה הפטריוטית הגדולה
קטגוריה:מהגרים מרוסיה לארצות הברית
קטגוריה:זוכי פרס לנין
קטגוריה:סובייטים שנולדו ב-1914
קטגוריה:נפטרים ב-2004
גריגורי ברנבלט

גריגורי ברנבלט (ברוסית: Григорий Исаакович Баренблатт ; 10 ביולי 1927 - 22 ביוני 2018) מתמטיקאי סובייטי-רוסי-אמריקאי ממוצא יהודי. 
==קורות חיים==
גריגורי ברנבלט נולד בשנת 1927 במוסקבה) למשפחה יהודית. הוריו היו רופיאם. בשנת 1938 אמו נדבקה בדלקת מוח מקרציות בזמן חקר חיסון נגד מחלה זו ונפטרה. גריגורי ברנבלט התחנך במשפחת סבו וניאמין קגן. יעקב סיני היה קרוב משפחתו.

לאחר סיום בית ספר ברנבלט התחיל ללמוד מתמטיקה באוניברסיטת מוסקבה וסיים אותה בשנת 1950. ברנבלט החל לעבוד במכון לנפט של אקדמיה למדעים של ברית המועצות. בהמשך הוא עבד במכוני מחקר שונים של האקדמיה. תוך כדי עבודה הוא סיים תואר שלישי ופוסט-דוקטורט בשנת 1957. בשנת 1962 הוא התמנה לפרופסור.

בשנת 1992 ברנבלט עזב את רוסיה. הוא כיהן כפרופסור באוניברסיטת קיימברידג' (עד 1994) ובאוניברסיטת קליפורניה בברקלי בשנים 1997-2012.

בשנת 2012 ברנבלט חזר לרוסיה והמשיך בפעילות מדעית במסגרת אקדמיה למדעים.

ברנבלט נפטר בשנת 2018 ונטמן בבית העלמין נובודוויצ'י.

ברנבלט היה מומחה במכניקה של נוזלים וזרימה טורבולנטית.

על פעילות בתחום התמחותו ברנבלט קיבל מספר פרסים רוסים ובין-לאומיים. בשנת 1997 הוא התקבל לאקדמיה הלאומית למדעים של ארצות הברית ובשנת 2000 לשורות החברה המלכותית.

==קישורים חיצוניים==

* [https://web.archive.org/web/20180624044215/https://ocean.ru/index.php/novosti-left/ob-yavleniya/item/1052-ushel-iz-zhizni-grigorij-isaakovich-barenblatt ביוגרפיה] 
* [https://www.ae-info.org/ae/Member/Barenblatt_Grigory_Isaakovich/CV ביוגרפיה] 

קטגוריה:מדענים יהודים סובייטים
קטגוריה:מתמטיקאים יהודים
קטגוריה:סגל אוניברסיטת קליפורניה בברקלי
קטגוריה:סגל אוניברסיטת קיימברידג'
קטגוריה:חברי האקדמיה האמריקאית לאמנויות ולמדעים
קטגוריה:עמיתי החברה המלכותית
קטגוריה:חברי האקדמיה הלאומית למדעים של ארצות הברית
קטגוריה:חברי האקדמיה אירופיאה
קטגוריה:אישים הקבורים בבית העלמין נובודוויצ'יה
קטגוריה:ילידי 1927
קטגוריה:נפטרים ב-2018
תעמולת רשת (ספר)

תעמולת רשת: מניפולציה, דיסאינפורמציה ורדיקליזציה בפוליטיקה אמריקאית (
Network Propaganda: Manipulation, Disinformation and Radicalization in American Politics) הוא ספר עיון משנת 2018 מאת החוקרים האמריקאים רוברט פאריס, האל רוברטס ויוחאי בנקלר, המתמקד בהשפעות השליליות של טכנולוגיית המידע על החברה האמריקאית והשפעתה על קיטוב התקשורת. הספר מתאר את התקופה מתחילת מרוץ הבחירות של 2016 ועד יום השנה להשבעת דונלד טראמפ. הוא עוקב אחר השינוי המהיר של מערכת המדיה הימנית מעיתונאות מיינסטרים עם דינמיקה של בדיקת עובדות, למודל של התייחסות עצמית מבודדת, המתגמל קונצזוס אידאולוגי על דיוק עובדתי. הספר זמין לקריאה חופשית ברשת עם רישיון Creative Commons

החוקרים בודקים את השאלה האם רשתות חברתיות מקוונות הורסות את הדמוקרטיה בגלל השפעתם על השיח ועל בניית הדעות של הציבור. לטענת המחברים, הרשתות החברתיות אינן האשמות המרכזיות בתופעות כמו דיסאינפורמציה ותעמולה אלה זרעים של מידע כוזב שנשתלו בתקשורת עוד לפני רשתות אלה. המחברים דוחים טענות כי מאפיינים שונים של רשתות חברתיות כמו אלגוריתמים של רשתות חברתיות, קליקבייט פוליטי, האקרים, או התערבות רוסית היו הגורמים המרכזיים של השפעה לרעה של התקשורת על הדמוקרטיה, אלה מבנה תקשורתי א-סימטרי שנבנה במשך עשרות שנים.

המחברים מנתחים סיקורי תקשורתי של שערוריות קלינטון, תאוריית הקשר פיצה גייט, חקירת הקשרים בין טראמפ לרוסיה ונושאים מקטבים כמו הגירה לארצות הברית, ומוצאים כי "אקולגיית התקשורתית" של הימין פעלה בצורה שונה לעומת שאר סביבת התקשורת.. לפי כותבי הספר הפלג השמרני בראשות סטיב באנון הצליח להחדיר מחקר בלתי מבוסס לאג'נדה התקשורתית המרכזית שהותיר כתם בלתי מבוסס אך בל יימחה של שחיתות בקמפיין של קלינטון. המחברים מתעדים גם כיצד פוקס ניוז הסיטה סיקור שלילי על הנשיא טראמפ וקידמה סדרה של נרטיבים נגדיים מוגזמים ומומצאים.

הספר ממוקד בניתוח התקשורת והשפעתה החברתית על מקום וזמן מסוימים, אבל החוקרים טוענים כי הם מדגימים בו שיטת ניתוח המבוססת על חקר רשתות, וכי שיטה זו יכולה לשמש גם עבור מדינות אחרות בהקשרים אחרים.

==הערות שוליים==

==קישורים חיצוניים==
* [https://academic.oup.com/book/26406 הספר "תעמולת רשת"]

קטגוריה:ספרי 2018
הטעות כולה שלה

הטעות כולה שלה (באנגלית: Fool me once) היא סדרת טלוויזיה בריטית מסוגת המותחן שהופקה על ידי "Quay Street Productions" עבור נטפליקס. הוא עובדה על ידי דני ברוקלהרסט בהשראת הספר באותו שם של הרלן קובן משנת 2016. בסדרה מככבים מישל קיגן, אדיל אקטר, דינו פצ'ר, ריצ'רד ארמיטג' וג'ואנה לאמלי.

זוהי הסדרה השביעית שהופקה כחלק מחוזה שחתם קובן עם נטפליקס באוגוסט 2018 על מנת להפיק סדרות וסרטים מבוססים על ספריו.

הסדרה הועלתה בבכורה בנטפליקס ב-1 בינואר 2024. נכון ל-31 במרץ 2024, היא סדרת Netflix בשפה האנגלית השביעית הנצפית ביותר בכל הזמנים עם 98.2 מיליון צופים ו-630 מיליון שעות צפייה.<ref></ref>

== תקציר ==
הטעות כולה שלה מתעמקת בחייה הסוערים של מאיה שטרן-בורקט, טייסת מבצעים מיוחדים לשעבר שנרדפת על ידי המוות האלים של בעלה ג'ו ואחותה קלייר. הסדרה מתרחשת בניו יורק ובניו ג'רזי של ימינו, הנרטיב שוזר בצורה מורכבת את עברה הטראומטי של מאיה עם ההווה האינטנסיבי שלה. מאיה המתמודדת עם ההשלכות של רצח בעלה, שלדעתה הוא שוד שהשתבש, תוך כדי התמודדות עם הרצח הבלתי פתור של אחותה, בעוד תקרית מחרידה במהלך שירותה הצבאי שהובילה לשחרורה המוקדם. הסיפור מקבל תפנית מזעזעת כאשר מאיה מגלה צילומים במצלמת המטפלת שלה, המראה את בעלה שנפטר כביכול חי ומקיים אינטראקציה עם בתם, לילי. הגילוי המדהים הזה דוחף אותה למסע בלתי פוסק אחר האמת.

== דמויות ==
* מאיה שטרן-בורקט- (מישל קיגן) - הגיבורה הראשית של הסיפור, טייסת מבצעים לשעבר, נותרת אלמנה לאחר שבעלה ג'ו נרצח. עם זאת, לאחר שזיהתה אותו במצלמת מטפלת סודית, היא מתחילה לפקפק בכל דבר על מותו, מה שמוביל אותה לחקור את האמת.
* ג'ו בורקט- (ריצ'רד ארמיטג') - בעלה של מאיה, נרצח בנסיעה על אופנוע, אך מופיע בצילומי מצלמת ריגול של המטפלת. בעל עבר אלים.
* סמי קירס - (עדייל אחטאר) - חוקר הרצח של ג'ו.
* מרטי מקגרגור - (דינו פיטשר) - חוקר משטרה, עוזרו של קירס.
* ג'ודית בורקט - (ג'ואנה למלי) - אמו של ג'ו.
* קלייר ווקר - (נטלי אנדרסון) - אחותה של מאיה, עובדת כטכנאית תרופות בתאגיד של משפחת בורקט.
* אדי ווקר - (מרקוס גארווי) - בעלה של קלייר, אדי מעולם לא התגבר על מותה של קלייר, אובססיבי לחקור את הנסיבות המסתוריות של מות אחותו.

== פרקים ==
{| class="wikitable"
!מס'
!שם הפרק
!בימוי
!תסריט
!תאריך שידור מקורי
|-
|1
|"פרק 1"
|דוויד מור
|דני ברוקלהרסט
|1 בינואר 2024
|-
|2
|"פרק 2"
|דוויד מור
|דני ברוקלהרסט
|1 בינואר 2024
|-
|3
|"פרק 3"
|דוויד מור
|שרלוט קובן
|1 בינואר 2024
|-
|4
|"פרק 4"
|נימר ראשד
|ימי אויפובה
|1 בינואר 2024
|-
|5
|"פרק 5"
|נימר ראשד
|נינה מטיבייה
|1 בינואר 2024
|-
|6
|"פרק 6"
|נימר ראשד
|טום פארלי
|1 בינואר 2024
|-
|7
|"פרק 7"
|דוויד מור
|דני ברוקלהרסט
|1 בינואר 2024
|-
|8
|"פרק 8"
|דוויד מור
|דני ברוקלהרסט
|1 בינואר 2024
|}

== הפקה ==
הסדרה מתרחשת בבריטניה בניגוד לתפאורה האמריקאית של הרומן. קובן, שכתב את הרומן המקורי, היה גם מפיק בפועל של הסדרה. זהו אחד מכמה עיבודים של נטפליקס מספריו של קובן.<ref></ref> דני ברוקלהרסט היה הכותב הראשי והמפיק בפועל, וניקולה שינדלר וריצ'רד פי היו מפיקים בפועל דרך Quay Street Productions. את הפרקים ביימו דייוויד מור ונימר ראשד.<ref></ref>

הצילומים התחילו במנצ'סטר ובמקומות נוספים בצפון מערב אנגליה, בפברואר 2023,<ref></ref>כמו כן, הסדרה צולמה גם בספרד.

== קישורים חיצוניים ==

== הערות שוליים ==

קטגוריה:נטפליקס: תוכניות וסדרות
השריר הישר העליון

השריר הישר העליון (באנגלית: Superior rectus muscle) הוא אחד משבעת ואחד מארבעת השרירים הישרים, לצידם של השריר הישר התחתון, המדיאלי והצידי.<ref></ref>

== מבנה ==
השריר הישר העליון בדומה לשאר השרירים הישרים, מתחיל מטבעת רקמת חיבור הממוקמת בקודקוד המסלול העיני, הנקראת הטבעת הגידית המשותפת <small>(אנ')</small>. השריר חודר למשטח הקדמי העליון של העין. רוחבה של נקודת החדירה הוא כ-11 מ"מ.<ref name=":7"></ref> השריר ממוקם במרחק של כ-8 מ"מ מ.<ref name=":7" />

השריר הישר העליון קשור לשאר השרירים החוץ-עיניים, במיוחד לשריר הישר המדיאלי ולשריר הישר הצידי.<ref name=":6"></ref> מיקום הכניסה של השריר הישר העליון היא בסביבות 7.5 מ"מ ממיקום הכניסה של השריר המדיאלי, כ-7.1 מ"מ ממיקום הכניסה של השריר הישר הצידי, ובערך כ-7.9 מ"מ מלימבוס הקרנית.<ref name=":7" /> בין השריר העליון לצידי קיימת מחיצה בין-שרירית.<ref name=":6" />

=== מקור עצבי ===
השריר הישר העליון מעוצבב על ידי העצב מניע העיניים.<ref></ref>

=== אקסופטלמוס ===
חלק ניכר מהניקוז הוורידי של במסלול השרירים החוץ-עיניים עובר קרוב לשריר הישר העליון.<ref name=":5"></ref> חסימה לניקוז ורידי זה עלולה לגרום לגודש ורידי בעין, מה שעלול לגרום ל (בליטה פתולוגית של גלגל העין).<ref name=":4"></ref> התופעה ניתנת לאבחון על ידי סריקת CT.<ref name=":5" />

== גלריית תמונות ==
<gallery>
קובץ:Gray891.png|טקסט=|העין הימנית בחתך סגיטלי
קובץ:Slide2uu.JPG|טקסט=Superior rectus muscle|השריר הישר העליון
קובץ:Slide2abaa.JPG|טקסט=|השרירים החוץ-עיניים ועצבי מסלול העין. דיסקציה עמוקה.
</gallery>

== ביאורים ==

== הערות שוליים ==

קטגוריה:ראייה
קטגוריה:עין
קלווין קפומבו

קלווין קפומבו (באנגלית: Kelvin Kapumbu; נולד ב-6 באפריל 1996 בלוסקה שבזמביה) הוא כדורגלן זמבי המשחק בעמדת הקשר האחורי בקבוצת הפועל פתח תקווה מהליגה הלאומית ובנבחרת זמביה.

== קריירת מועדונים ==
קפומבו שיחק בקבוצות זנאקו, לומוואנה רדיאנטס וזסקו יונייטד במסגרת ליגת העל הזמבית.

ב-20 ביוני 2024 חתם על חוזה לעונה אחת בהפועל פתח תקווה מהליגה הלאומית.

== קריירה בינלאומית ==
ב-22 בספטמבר 2019 ערך קפומבו את הופעת הבכורה שלו בנבחרת זמביה, בניצחון 1-0 על נבחרת אסוואטיני במסגרת מוקדמות אליפות האומות האפריקאיות.

נכלל בסגל נבחרת זמביה לטורניר גביע אפריקה לאומות 2023,<ref></ref> וערך שתי הופעות בטורניר.

== חיים אישיים ==
אחיו הוא כדורגלן נבחרת זמביה פקסון קפומבו .<ref></ref>

== קישורים חיצוניים ==

== הערות שוליים ==

קטגוריה:כדורגלנים זמבים
קטגוריה:קשרי כדורגל זמבים
קטגוריה:כדורגלני זנאקו
קטגוריה:כדורגלני הפועל פתח תקווה
קטגוריה:כדורגלנים זרים בישראל
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2023
קטגוריה:זמבים שנולדו ב-1996
טיל סיסוקו

טיל סיסוקו (בצרפתית: Till Cissokho; נולד ב-8 בפברואר 2000 בפריז שבצרפת) הוא כדורגלן צרפתי המשחק בעמדת הבלם בקבוצת קווילי-רואן מליגת המשנה הצרפתית.

== קריירת מועדונים ==
סיסוקו גדל במחלקות הנוער של מונרוז' 92 וז'ירונדן דה בורדו. בשנת 2017 החל לשחק בקבוצת המילואים של ז'ירונדן דה בורדו, ובשנת 2019 שיחק בקבוצה הבוגרת של המועדון. בהמשך שיחק בקלרמון פוט ובאוסטריה לוסטנאו, והחל משנת 2021 משחק בקווילי-רואן מליגת המשנה הצרפתית, תחילה בהשאלה ולאחר מכן בחוזה קבוע.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני בורדו
קטגוריה:כדורגלני קלרמון פוט
קטגוריה:כדורגלני קווילי-רואן
קטגוריה:צרפתים שנולדו ב-2000
Thunderbolt and Lightning

Thunderbolt and Lightning הוא אלבום האולפן השלישי של זמר הרוק הקנדי מרק מרטל, אשר יצא לאור ב-26 באוקטובר 2018 וזה מהווה אלבום מחווה לשירי להקת הרוק הבריטית קווין.

במקור, גרסת הכיסוי לשיר "Don't Stop Me Now" הופיעה לראשונה במיני-אלבום My Way, Vol. 1, אותו הוציא לאור כשבעה חודשים לפני כן. בנוסף, שיר זה הוא היחיד באלבום שקיבל וידאו-קליפ.

== רשימת השמעה ==
נחל ליבנים

נחל לִבְנִים הוא יובל של נחל עמוד בגליל העליון שבצפון ישראל.<ref></ref><ref></ref> הנחל זורם ממערב למזרח, חלקו העליון מתחיל בגובה 303 מטרים מעל פני הים, ברכס ליבנים דרומית לכפר חנניה ונשפך לנחל עמוד, בגובה 11 מטרים מתחת לפני הים, ליד חורבת סירין<ref></ref> שברמת סירין.<ref>אריאל: כתב עת לידיעת ארץ ישראל, גיליון 52 - בתי-כנסת קדומים בגליל ובגולן, 1987-תשמ"ז, עמ' 71-70.</ref>

הנחל עובר מצפון לקדרים, ובתוכו יש את מעיין לבנים. הוא מתפרס לאורך שטח בעל מדרונות בשיפוע של כ-19%. באזור ניתן למצוא מינים רבים של צומח טבעי ובעלי חיים, מה שהופך את המקום למערך אקולוגי עשיר ומגוון.<ref name=":0"></ref>

הנחל הושפע במהלך השנים מהקמת תשתיות שונות באזור, כולל כבישים ומחלפים, אשר פגעו במעבר האקולוגי הטבעי של האזור. למרות מאבקים לשימור המקום, הפגיעה בערוץ הנחל ובסביבתו הייתה משמעותית, והובילה להרס חלקי של בית הגידול הייחודי במקום.<ref name=":0" />

== הערות שוליים ==

קטגוריה:הגליל העליון: נחלים
מאגר שקמה

מאגר שקמה הוא מאגר מים מדרום לזיקים. המאגר הוא חלק ממפעל נחל שקמה, הכולל את המאגר, תחנת שאיבה, מערכת להולכת מים באמצעות צינורות ותעלות, אגני החדרה ומתקני הפקת מים.

במאגר נאספים מי שיטפונות מנחל שקמה באמצעות סכר שאורכו כקילומטר. הסכר בנוי סוללת עפר שבתוכה מגלש בטון המאפשר גלישת מים אל הים כאשר המאגר עולה על גדותיו.

המים הנאגרים נשאבים אל אגני החדרה בחולות אשקלון, ושם מוחדרים למי התהום שבאקוויפר החוף.

שטחו של המאגר כ-784 דונם, והספיקה השנתית הממוצעת בפתח המאגר היא כ-6 מיליון מטר מעוקב (מ"ק). בין השנים 1996 - 2013 הוחדרו לאקוויפר בממוצע 1.8 מיליון מ"ק מים בשנה.

== השפעה סביבתית ==
תכנון המאגר החל בשנת 1955 על ידי חברת מקורות ובנייתו בשנת 1958.

חסימת נחל שקמה הסיטה את מיקום שפך הנחל ל כקילומטר צפונה. המאגר מהווה אגם עונתי, ובשנים ברוכות מייצר אגמים נוספים בשטחי הדיונות שסביבו. המאגר מושך אליו עופות מים רבים.

בשנת 2017 זוהם המאגר באמצעות שפכים שהוזרמו אליו מרצועת עזה דרך נחל חנון.

== לקריאה נוספת ==
* מדריך ישראל החדש, כרך 14 - הנגב הצפוני, כתר הוצאה לאור בשיתוף משרד הביטחון ההוצאה לאור, 2001, עמ' 124-123

== קישורים חיצוניים ==

* [https://jfc.org.il/location/t50590/ מאגר שקמה] בארכיון הסרטים הישראלי
* https://hofashkelon.localtimeline.com/index.php?lang=he#[showWindow/event/57/image/89] מאגר שקמה באתר סיפור מקומי

==הערות שוליים==

שקמה
קטגוריה:מועצה אזורית חוף אשקלון
קטרקט משני

קטרקט משני (באנגלית: Capsule Opacification ,Secondary Cataract), המכונה לעיתים בטעות "קטרקט חוזר", הוא תופעה של ירידה בראייה המתפתחת לעיתים חודשים או שנים אחרי ניתוח קטרקט.

== תהליך היווצרות הקטרקט המשני ==
במהלך ניתוח הקטרקט, המנתח מסיר בזהירות את העדשה הטבעית העכורה שבעין ומחליף אותה בעדשה תוך-עינית מלאכותית. העדשה ממוקמת בתוך מעין "תיק" דק מאוד שנקרא קופסית (קפסולה) ושתפקידו לעטוף את העדשה ולהחזיק אותה. בניתוח הקטרקט פותחים את החלק הקדמי של הקופסית כדי להסיר את העדשה הטבעית ולהכניס את שתל העדשה. את החלק האחורי של הקופסית משאירים בשלמותו, כדי לתמוך בעדשה החדשה. בכ-10% מהמקרים גדלים באופן טבעי, בשל שגשוג של תאי אפיתל של העדשה, תאים חדשים על החלק האחורי של הקופסית, ונוצר קרום מאחורי שתל העדשה. תופעה זו גורמת לעכירות, שמפריעה לראייה. ככל שהעכירות מחמירה כך גוברת ההפרעה לראייה. זהו הקטרקט המשני.

חשוב לציין שהקטרקט עצמו אינו יכול לחזור לאחר ניתוח קטרקט, ומדובר בהתפתחות של תאים חדשים. לפיכך, השם "קטרקט משני" שגוי ומטעה, למרות שתסמיני הקטרקט המשני דומים לתסמיני הקטרקט, ולמרות שהתפתחותו ההדרגתית דומה להתפתחות האופיינית לקטרקט.

== תסמיני הקטרקט המשני ==
קטרקט משני יכול להופיע רק לאחר ניתוח קטרקט. התסמינים של קטרקט משני יכולים להיות אחד או שילוב של התסמינים הבאים:
* ראייה מטושטשת, כמו מבעד לווילון אפור
* ירידה בקונטרסט
* ירידה בראיית הצבעים (הצבעים נראים דהויים)
* קושי בזיהוי עצמים קרובים או רחוקים מדי
* סינוור

== הטיפול בקטרקט המשני ==
בקטרקט המשני ניתן לטפל בקלות רבה בהליך בטוח מאוד, וסיבוכיו נדירים מאוד. ההליך הוא יאג לייזר קפסולוטומי (YAG laser capsulotomy), שבעזרתו מסירים את העכירות ומחזירים את הראייה לקדמותה במהירות, ביעילות וללא כאב. לייזר קפסולוטומיה היא הליך חיצוני הנמשך בין 5 ל-10 דקות בלבד ואינו דורש אשפוז.

לפני תחילת ההליך, יזליף הרופא טיפות להרחבת האישון וטיפות הרדמה מקומית לעין שהוא עומד לנתח. בזמן ההליך יושב המטופל על כיסא מול מכשיר לייזר המכונה "מנורת סדק", אשר דומה למכשיר המשמש לבדיקת עיניים רגילה. לאחר מכן יניח המנתח עדשה בעין שמטרתה לשמור את העין פתוחה ולמרכז את קרן הלייזר לאזור הרצוי בעין (חלק מהמנתחים נוהגים לבצע הליך זה גם ללא הכנסת העדשה). המנתח יבצע פתח קטן בקופסית האחורית העכורה, בעזרת קרן הלייזר שאותה הוא ימקד בקופסית האחורית העכורה ושתעבור דרך הקרנית ודרך העדשה המלאכותית מבלי לפגוע בהן. פתח זה יפתור על פי רוב את בעיית העכירות. בדרך כלל נדרשות מספר פעולות לייזר, וכל פעולה כזאת משמיעה קול.

רוב המטופלים חווים שיפור מיידי בראייה. אצל חלקם השיפור הדרגתי ועשוי לארוך מספר ימים.<ref></ref><ref></ref><ref></ref>

== הערות שוליים ==

קטגוריה:מחלות עיניים
קטגוריה:מחלות הקשורות בהזדקנות
קטגוריה:יישומי לייזר
קטגוריה:טכנולוגיה רפואית
קטז'ינה וייגלובה

קטז'ינה וייגלובה (בפולנית: Katarzyna Weiglowa; ~1460 – 19 באפריל 1539) הייתה אישה פולנייה, שהצהירה על אמונתה היהודית ואולי גם התגיירה. עלתה על המוקד בקרקוב.

==קורותיה==
וייגלובה הייתה אשתו של מלכיור וייגל, חבר מועצת העיר קרקוב. בשנת 1529 הואשמה בהמרת דתה ליהדות והובאה למשפט בבית הדין האפיסקופלי. במשך קרוב לעשור ניסה הבישוף של קרקוב, פיוטר גמרט להשיבה לחיק הכנסייה, אך משנכשלו מאמציו, הועמדה בהוראתו, ב-19 במרץ 1539, למשפט על בגידה בנצרות. היא נמצאה אשמה, נשללו ממנה נכסיה, והיא נמסרה לרשויות לביצוע גזר הדין.

ב-19 באפריל 1539, בגיל קרוב ל-80, הוצאה וייגלובה להורג בשריפה על המוקד בקרקוב. עדי ראייה, בהם ההיסטוריון הפולני בן התקופה לוקאש גורניצקי , דיווחו כי היא הלכה למותה בנחישות ובאומץ, דבקה באמונתה עד הרגע האחרון.

מקרה זה נחשב לאירוע משמעותי בקרקוב של אותה תקופה, והוא מייצג את המתח הדתי והחברתי שהתקיים בפולין במאה ה-16, בין היתר בהקשר של הרפורמציה והיחס ליהודים.

בתקופה שאחרי האירוע פשטה בפולין שמועה על התגיירות המונית בסתר ועריקה לשטחי האימפריה העות'מאנית על מנת לקיים אורח חיים יהודי פומבי. שמועות מעין זו הובילו את המלך הפולני, אוהד היהודים, זיגמונט הראשון, לפתוח בחקירה בנושא. החקירה ניקתה את היהודים.

==לקריאה נוספת==
* צבי גרץ, דברי ימי ישראל, מהדורת שפ"ר, חלק ז, ורשה תרנ"ט, עמ' 320
* שמעון דובנוב, דברי ימי עם עולם, תל אביב, תשכ"ב, חלק ו, עמ' 150
* ג. באדער: דרייסיג דורות אידן אין פוילען, ניו יורק 1927, ח"א 46–48 
* שלמה ברמן, מגבורי האומה, ב, ירושלים: אחיאסף, תשט"ו, עמ' 296–297

==קישורים חיצוניים==
* 
* 
* [https://ru.wikisource.org/wiki/ЕЭБЕ/Залешовская,_Екатерина_Мальхеровна Залешовская, Екатерина Мальхеровна], באנציקלופדיה היהודית של ברוקהאוז ואפרון, באתר ויקיטקסט ברוסית 
* (נדפס שנית בספרו 'דור דור ומנהגיו', תל אביב: דון, תשמ"ז, פרק כג)

==הערות שוליים==

קטגוריה:אישים שהוצאו להורג בפקודת הכנסייה הנוצרית
קטגוריה:פולנים
קטגוריה:נפטרים במאה ה-16
מתתיהו מנדל

מתתיהו מנדל, שני מימין, בכנס פוליטי עם גולדה מאיר ומשה דיין
מתתיהו מָנדל (1900 – 13 ביולי 1977) היה פוליטיקאי ישראלי. כיהן כמזכיר מועצת פועלי רמת גן וגבעתיים וכמזכיר מפלגת העבודה ברמת גן. על שמו נקראו בית מפלגת העבודה שבמרכז רמת גן ורחוב במזרח העיר.

== ביוגרפיה ==
מתתיהו מנדל עם ראש הממשלה לוי אשכול
מתתיהו מנדל נולד בעיירה אוסטשיקי דולנה (בפולנית: Ustrzyki Dolne; באוקראינית: Ustrýky-Dolíshni; ביידיש: איסטריק) שבגליציה המערבית. בהשפעת בצלאל אייזן (ברזלי)<ref></ref> אימץ אידאולוגיה ציונית, עזב את הישיבה ועלה לישראל בשנת 1921.

בארץ ישראל עבד כפועל אריזה בבית החרושת נשר שליד חיפה.<ref></ref> במקביל שימש כמזכיר מועצת הפועלים בנשר.<ref></ref> עזב את נשר לבקשתו של דוד בן-גוריון,<ref></ref> שהציע לו את תפקיד מזכיר ההסתדרות ברמת גן ובגבעתיים, כשבמקביל המשיך לעבוד בבית החרושת למלט נשר-רמלה, שם הגיע לתפקיד של ראש מחלקה.<ref></ref> כמזכיר מועצת פועלי רמת גן ייצג את העובדים מול המעסיקים. כך, למשל, סיכם בדבריו שביתה של פועלי [https://milog.co.il/מצבעות מצבעות]: "הלקח העיקרי שצריכים ללמוד, ויש סימנים די ברורים שאמנם למדו בעלי התעשייה, הוא שאין יותר להפקיר את הפועל לשכר רעב וללא תנאים סוציאליים".<ref></ref>

מנדל היה חבר מרכז מפא"י<ref></ref> וחבר מועצת ההסתדרות הארצית.<ref></ref> הוא נבחר לוועידה השביעית של ההסתדרות מטעם המפלגה (בראש הרשימה עמד אז דוד בן-גוריון). מנדל הקדים ברשימה אישים כמו רחל ינאית, ישראל ישעיהו, שרגא נצר, משה ברעם, יוסף אלמוגי וירוחם משל.<ref></ref>

לימים שימש כמזכיר מפא"י (ובהמשך מפלגת העבודה) בעיר רמת גן. נבחר כמועמד המפלגה לכנסת השלישית אך ויתר על מקום ריאלי על מנת לטפל בבתו החולה. שובץ לשם הכבוד ברשימה לכנסת במקום לא ריאלי.<ref></ref> מנדל כתב רבות בנושאי הגנה על העובדים,<ref></ref> בנושאים לאומיים שונים,<ref></ref> בנושאים כלכליים,<ref></ref> בנושאים חברתיים,<ref></ref><ref>הוא גם לא היסס לתקוף בעניינים אלה אפילו את ראשי ההסתדרות - מתתיהו מנדל, [https://www.nli.org.il/he/newspapers/?a=d&d=dav19680912-01.1.3&e=-------he-20--1--img-txIN%7ctxTI--------------1 שנ"ם, סו"ב ורשות הנמלים]. דבר, 1968, 12 בספטמבר, עמ' 3).</ref> ובנושאי פיוס פנים מפלגתיים המתובלים בציטוטים מגוונים מספרות חז"ל.<ref></ref> היה נשוי לשרה (לבית ברזלי) ונולדו להם בת ובן. על שמו נקראו בית מפלגת העבודה שבמרכז רמת גן ורחוב "מתתיהו מנדל" שבמזרח העיר.

== קישורים חיצוניים ==
* אוריאל אברהמוביץ, [https://www.nli.org.il/he/newspapers/?a=d&d=dav19770814-01.1.4&e=-------he-20--1--img-txIN%7ctxTI--------------1 מתתיהו מנדל שלושים למותו]. דבר, 14 באוגוסט 1977, עמ' 4.

== הערות שוליים ==

2024 07
רון חיון

רון חיון (נולד ב-22 בפברואר 2006) הוא ראפר ישראלי.

==ביוגרפיה==
רון חיון גדל בראשון לציון. למד בישיבת בני עקיבא ראשון לציון. הוא החל את הקריירה המוזיקלית שלו בגיל 16, בשנת 2022, כאשר הוציא את סינגל הבכורה שלו, "דיסטאנס", שזכה לאהדה ברשת. לאחר מכן, הוציא יחד עם הראפר דודא, את השיר "בלאגן". באותה השנה אף התארח בשירו של הראפר איזי, "אליהו", מתוך אלבומו, אייקון.

באפריל 2023 יצא שירם של חיון והראפר ליעד מאיר, "פלואו של טמבל 2", מתוך אלבום הבכורה של מאיר, "פלואו של טמבל". השיר זכה להצלחה ויראלית ואף נכנס למצעד היטליסט של מאקו ולמצעד השבועי של כאן גימל, העשירייה, תוך שצבר מיליוני השמעות בפלטפורמות הסטרימינג. באותה השנה, השתתף חיון בשירו של הזמר אייל גולן, "פופקורן", מתוך אלבומו, 2023.

בנובמבר 2023, יצא השיר "מי משוגע?" בו השתתף תחת ההרכב "דודא גאנג", אשר נכנס למצעד היטליסט של מאקו, אך הוסר מספוטיפיי ימים ספורים לאחר מכן עקב "תוכן שמעודד אלימות נגד קבוצה על בסיס הלאום שלה".

במרץ 2024 השתתף חיון בשירה של הזמרת עדן בן זקן, "אווירה", מתוך אלבומה, דם שלי. באותה השנה, הוציא את השיר "הילה" יחד עם ליעד מאיר, וביוני הוציא את אלבום הבכורה שלו, 16.

==דיסקוגרפיה==
===אלבומי אולפן===
* 2024: 16

==קישורים חיצוניים==

==הערות שוליים==

קטגוריה:ראפרים ישראלים
קטגוריה:ישראלים שנולדו ב-2006
עבודת הקודש (קבלה)

ספר עבודת הקודש הוא ספר קבלה שנכתב על ידי רבי מאיר אבן גבאי.

==הוצאה לאור==
הספר נכתב בין השנים 1523–1531. את שמו של הספר קרא המחבר בשם מראות אלוהים וכך מופיע גם כן בכותרת הספר במהדורת ונציה, ה'שכ"ז. בהקדמת הספר כותב המחבר: וכנראה שמכך נגזר שמו של הספר "עבודת הקודש", אכן כאשר מצוטטים הדברים בספרי קדמונים, מופיע לעיתים כך ולעיתים כך, למשל המהר"ל מפראג והב"ח מצטטים בשם "מראות אלוהים" אך בספרים אחרים מכונה 'עבודת הקודש'. הרב מנחם די לונזאנו בספרו "שתי ידות", חלק דרך חיים כותב שהמחבר קראו 'עבודת הקודש' והמדפיסים קראוהו 'מראות אלוהים'.

הספר שכתיבתו הסתיימה בשנת ה'רצ"א נדפס לראשונה, על ידי חתן המחבר רבי שניאור ב"ר יהודה לבית פאלקון, בוונציה בשנת ה'שכ"ז, לדעת יצחק אייזיק בן יעקב בספרו אוצר הספרים הספר הודפס לראשונה בשנת ה'ש"ה במנטובה. מאז הודפס הספר במהדורות רבות במדינות אירופה ובירושלים.

לדפוס סלאוויטא ה'תקפ"ז נוספו הסכמות מאת הרב חיים הכהן רפפורט ורבנים נוספים מרבני ליטא, ווהלין ופולין.

==תוכן הספר==
הספר מחולק לארבעה חלקים: חלק הייחוד - העוסק באחדות ה' (כח פרקים), חלק העבודה - העוסק בעבודת השם (מד פרקים), חלק התכלית - העוסק במטרת בריאת העולם והאדם (ע פרקים) וחלק סתרי תורה - העוסק בסתרי מעשה בראשית ובסתרי מעשה מרכבה ובסתרי מתן תורה (לו פרקים). המחבר ערך לספרו מפתחות מפורטים.

אחד הדברים הבולטים לאורך כל החיבור היא התנגדותו החריפה של המחבר הרב מאיר בן גבאי לשיטת הלימוד של הפילוסופים היהודים וחכמי המחקר שלדעתו לקוחה ממקורות גויים, לפי הבנתו והבחנתו דבר זה גורם להם לפרש את פסוקי התורה ומאמרי חז"ל שלא כפי האמת. עיקר חיצי ביקורתו מופנים אל ספר מורה נבוכים של הרמב"ם.

בפתח הספר מופיעה הקדמת המחבר, בה הוא מסביר את מטרותיו בכתיבת ספרו.

==מהדורות הספר==
* מהדורה ראשונה - ונציה, ה'שכ"ז
* קרקא, ה'של"ז
* סלאוויטא, ה'תקפ"ז
* לבוב, ה'תר"ט
* לבוב, ה'תרי"ז
* ורשה, ה'תר"ס
* הוצאת לוין אפשטיין, ירושלים, ה'תשל"ג
* הוצאת יריד הספרים, ירושלים, ה'תשס"ד
* ירושלים, ה'תש"ע
* מהדורה עם מראי מקומות והערות "פתחי שערים" בעריכת הרב דוד שלום שרעבי, ירושלים, ה'תשפ"ג

==קישורים חיצוניים==
* [https://he.wikisource.org/wiki/עבודת_הקדש_(אבן_גבאי) הספר במהדורת טקסט] לקריאה באתר ויקיטקסט
* 
* 
* 
* חלק ממהדורות הספר: , , , , 

==הערות שוליים==

קטגוריה:ספרי קבלה
קטגוריה:ספרי 1567
סטאטיאלי

הסטאטיאלי (בלטינית: Statielli) היו בני שבט ליגורי קטן שאכלס אזור מדרום לנהר פאדוס (היום נהר הפו). העיירה הראשית שלהם הייתה Aquae Statiellae (Acqui Terme), על הכביש מ-Vada Sabatia, ליד Savona ל-Dertona (כיום טורטונה) ופיאצ'נמה.<ref>Harry Thurston Peck, Harpers Dictionary of Classical Antiquities (1898). Article available online [https://www.perseus.tufts.edu/cgi-bin/ptext?doc=Perseus%3Atext%3A1999.04.0062&layout=&loc=Statielli here]/</ref> הסטאטיאלי התיישבו בשטח הגובל במערב ובצפון בתוואי נהר טנרו, במזרח באורבה ובדרום בקו פרשת המים הליגורי האלפיני - הרי האפנינים, אזור שנכלל כיום בין הנפות הנוכחיות של אלסנדריה, סאבונה, אסטי וקונאו.

== מוצא ==
בתקופת הברזל המוקדמת, נראה שהאזור המקביל היום לדרום פיימונטה היה מיושב על ידי קבוצה אתנית אחרת ללא גיוון אתני ברור. רק מהמאה הרביעית לפני הספירה ניתן לזהות את אוכלוסיית הסטאטיאלי. השם האתני מכיל את הסיומת הליגורית האופיינית - ello-. מקור השם ניתן לשורש ההודו-אירופי של "להישאר", ולכן פירושו "הילידים, אלו הכובשים טריטוריה", כנראה בניגוד לקבוצות שכנות אחרות להן מיוחסת תנועה.

בירתם הייתה "קאריסטום", אופידום שלימים ייקרא בפי העם הרומי Aquae Statiellae ושכן באזור בו שוכנת כיום העיירה אקווי טרמה. האוכלוסייה כבשה שטח עצום, שכן הסטאטיאלי לא התגורר רק באזור זה, אלא גם באופידה, קסטלרי וכפרים שונים אחרים.

== כיבוש רומי ==

{| class="wikitable"
! colspan="2" |קרב קאריסטום
|-
| colspan="2" |
{| class="wikitable"
!תאריך
|173 BC
|-
!מקום
|קריסטום, ייתכן שארווה טרמה המודרני
|-
!תוצאה
|ניצחון רומאי
|}
|-
! colspan="2" |הצדדים הלוחמים
|-
|ברפובליקה הרומית
|סטאטיאלי
|-
! colspan="2" |מפקדים
|-
| colspan="2" |מרקוס פופיליאוס לאנאס
|-
! colspan="2" |הכוחות
|-
|?
|20,000
|-
! colspan="2" |הרוגים ואבידות
|-
|3000
|10,000

|}

הסטאטיאלי הוכפפו על ידי הרומאים למרותם בסביבות אמצע המאה ה-2 לפני הספירה. בשנת 173 לפנה"ס תקפו הלגיונות הרומיים בראשות הקונסול מרקוס פופיליוס לַאֶנאס את מרכז קאריסטום. הסטאטיאלי לא עמדו מנגד להתנגדות; עם זאת, בניגוד לחוק המלחמה הרומי, הקונסול הפך את הסטאטיאלי לעבדים והחל לארגן מכירת עבדים מאוכלוסייה זו. שנה לאחר מכן, עקב התערבות של הסנאט הרומי, הופסק הטיפול הקשה הזה, והסטאטיאלי, לאחר שקיבלו בחזרה את חירותם, עברו רומניזציה בהדרגה. העיר Aquae Statiellae נוסדה ובשנת 89 לפני הספירה, ה-Lex Pompeia הוארך עם הזיכיון של Ius Latii.

== הערות שוליים ==

קטגוריה:ליגוריה
קטגוריה:עמים קדומים
איינשטיין (גשושית)

איינשטיין (אנגלית: Einstein Probe) היא משימה לחקר אסטרופיזיקה ששוגרה כמיזם של אקדמיה למדעים של סין, סוכנות החלל האירופית ומכון מקס פלנק לחקר פיזיקה מחוץ לכדור הארץ הגרמני. על הגשושית הותקנו מספר מכשירים מדעים.

מטרת השיגור היא חקר חורים שחורים, כוכבים נייטוניים ולבצע סקר כללי בתחום קרני רנטגן.

==משימה==
השיגור בוצע ב-9 בינואר 2024 על ידי משגר מדגם צ'אנגג'נג 2C.

על הלוויין הותקנו 2 מכשירים:
* Wide-field X-ray Telescope (WXT) - טלסקופ חלל בטכנולוגיה חדשה שפותחה בסין. טלסקופ כולל 12 רגשים שפועלים בתחום 0.4–4 keV. משקל כולל של המכשיר הוא 251 ק"ג והוא צורך 315 ו"ט.
* Follow-up X-ray Telescope (FXT) - טלסקופ בטכנולוגיה eROSITA. מכשיר בטכנולוגיה זהה הותקן בחללית Spektr-RG. המכשיר כולל 54 מראות. הוא רגיש בתחום 0.3–10 keV.

צריכת חשמל כוללת מגיע לכ-1,213 ו"ט והיא מחולקת למכשירים מדעים, מכשירי תקשורת ובקרה. הגשושית הוצבה במסלול בגובה של כ-600 ק"מ ועושה סיבוב סביב כדור הארץ ב-97 דקות.

כחודש לאחר השיגור החלו להתקבל נתונים ראשונים. הפעילות מתוכננת ל-3 שנים. באפריל 2024 צילומים ראשונים שוחררו לציבור.

== קישורים חיצוניים ==

* [https://www.esa.int/Science_Exploration/Space_Science/Einstein_Probe_factsheet תיאור המשימה באתר ESA]
* [https://www.mpe.mpg.de/7867826/EinsteinProbe תיאור באתר מכון מקס פלנק]

==הערות שוליים==

קטגוריה:טלסקופי חלל בחלקים הבלתי נראים של הספקטרום
קטגוריה:תוכנית החלל האירופית
קטגוריה:תוכנית החלל הסינית
רמי בנסבאיני

אמיר סלמאן רמי בנסבאיני (בערבית: أمير سلمان رامي بنسبعيني; נולד ב־16 באפריל 1995) הוא כדורגלן אלג'יראי המשחק בעמדת המגן השמאלי או המרכזי במועדון בורוסיה דורטמונד מהבונדסליגה ובנבחרת אלג'יריה.

== קריירת מועדונים ==
=== פאראדו AC ===
בנסבאיני הצטרף לקבוצת הנוער של המועדון בשנת 2008. בשנת 2013 רשם את הופעת הבכורה שלו במדי הקבוצה הבוגרת.<ref></ref>

בקיץ 2013 ערך אימונים בקבוצה הפורטוגלית פורטו, ואז התאמן גם עם קבוצת הפרמייר ליג ארסנל, שם שיחק בשני משחקי ידידות לבני 21 ומטה.<ref></ref>

ביוני 2014 הושאל לעונה לקבוצה לירס מליגת העל הבלגית.<ref></ref> הופעת הבכורה שלו נערכה ב־3 באוגוסט במשחק ליגה נגד קלאב ברוז', אז עלה בדקה ה־94.<ref></ref> בעונה זו רשם 23 הופעות ושער במדי הקבוצה, ובסיומה ירד המועדון לליגה השנייה.

ביוני 2015 הושאל פעם נוספת, הפעם למונפלייה מליג 1 למשך עונת 2015/2016.<ref></ref> בעונה זו רשם 22 הופעות ושני שערים.

=== סטאד רן ===
ב־5 ביוני 2016 חתם בנסבאיני על חוזה לארבע שנים במועדון הצרפתי.<ref></ref> המגן רשם 79 הופעות ושער במדי הקבוצה.

=== בורוסיה מנשנגלדבך ===
ב־14 באוגוסט 2019 חתם על חוזה למשך ארבע שנים במועדון הגרמני, תמורת 8 מיליון אירו.<ref></ref> הוא ערך את הופעת הבכורה שלו במדי הקבוצה כשפתח בהרכב נגד פ.צ. קלן במשחק בונדסליגה.<ref></ref> ב־10 בנובמבר כבש בנסבאיני את שער הבכורה שלו לזכות המועדון, נגד ורדר ברמן, אך באותו משחק גם הורחק.<ref></ref> ב־7 בדצמבר 2019 כבש צמד בניצחון 2–1 על אלופת הליגה באיירן מינכן.<ref></ref>

באפריל 2023 הודיע המנהל הספורטיבי של המועדון כי בנסבאיני בחר שלא לחדש את חוזהו ולכן יעזוב את המועדון בסיום אותה עונה.<ref></ref><ref></ref>

בסך הכול רשם בנסבאיני 95 הופעות ו־19 שערים במדי הקבוצה.

=== בורוסיה דורטמונד ===
ב־5 ביוני 2023 חתם השחקן על חוזה למשך ארבע שנים במועדון. ב־12 באוגוסט ערך את הופעתו הראשונה במדי הקבוצה בניצחון 1–6 נגד שוט מיינץ מהליגה הרביעית במסגרת הגביע הגרמני.<ref></ref>

== קריירה בין־לאומית ==
בנובמבר 2015 זומן בנסבאיני לראשונה לסגל הנבחרת הבוגרת של אלג'יריה למשחקים מול במסגרת מוקדמות מונדיאל 2018.<ref></ref>

את השער הראשון בנבחרת כבש ב־1 ביוני 2018 מול במשחק ידידות.

בדצמבר 2023 נבחר לסגל הנבחרת לטורניר גביע אפריקה לאומות 2023.<ref></ref>

== תארים ==
;סטאד רן
* הגביע הצרפתי: 2018/2019
;נבחרת אלג'יריה
* גביע אפריקה לאומות: 2019

==קישורים חיצוניים==

== הערות שוליים ==

קטגוריה:כדורגלנים אלג'יראים
קטגוריה:מגני כדורגל אלג'יראים
קטגוריה:כדורגלני מונפלייה
קטגוריה:כדורגלני סטאד רן
קטגוריה:כדורגלני בורוסיה מנשנגלדבך
קטגוריה:כדורגלני בורוסיה דורטמונד
קרלו, דוכס קלבריה

קרלו מנאפולי וסיציליה (באיטלקית: Carlo Tito Francesco Giuseppe di Borbone; 4 בינואר 1775 &#x2013; 17 בדצמבר 1778) היה דוכס קלבריה כיורש העצר של ממלכות נאפולי וסיציליה.

== ביוגרפיה ==
קרלו נולד ב-4 בינואר 1775 בארמון קזרטה ליד נאפולי לפרננדו הרביעי, מלך נאפולי ומריה קרולינה מאוסטריה, בתם של פרנץ הראשון, קיסר האימפריה הרומית הקדושה ומריה תרזה ואחותה של מארי אנטואנט. הוא נודע כדוכס קלבריה בלידתו כיורש העצר של כס אביו.

הוא היה חבר בבית בורבון, נסיך נאפולי וסיציליה מלידה ונסיך הכתר של נאפולי. לידתו אפשרה לאמו מקום במועצת המדינה, על פי חוזה הנישואין של הוריו.

קרלו מת ב-17 בדצמבר 1778 מאבעבועות שחורות<ref name="Marie Amelie">Dyson. C.C, The Life of Marie Amelie Last Queen of the French, 1782-1866, BiblioBazaar, LLC, 2008, p. 33.</ref> בגיל 3. שישה מאחיו הצעירים ימותו מאבעבועות שחורות: הנסיכה מריה אנה (ב-1780), הנסיך ג'וזפה (ב-1783), הנסיך ג'נארו (ב-1789), הנסיך קרלו ג'נארו (גם ב-1789), הנסיכה מריה קלוטילדה (ב-1792) והנסיכה מריה אנריקטה (גם ב-1792).

הוא נקבר בכנסיית סנטה קיארה בנאפולי.

== אילן יוחסין ==

==קישורים חיצוניים==

== הערות שוליים ==

קטגוריה:נוצרים רומים-קתולים איטלקים
קטגוריה:יורשי עצר שלא זכו למלוך
קטגוריה:נפטרים ב-1778
קטגוריה:ילידי 1775
מריה אנריקטה מנאפולי וסיציליה

מריה אנריקטה, נסיכת נאפולי וסיציליה (באיטלקית: Maria Enrichetta Carmela di Borbone; 31 ביולי 1787 – 10 בספטמבר 1792) הייתה חברה בבית בורבון ונסיכה של ממלכת שתי הסיציליות.

== ביוגרפיה ==
מריה אנריקטה נולדה ב-31 ביולי 1787 בארמון קזרטה בנאפולי לפרננדו הרביעי, מלך נאפולי ומריה קרולינה מאוסטריה, בתם של פרנץ הראשון, קיסר האימפריה הרומית הקדושה ומריה תרזה ואחותה של מארי אנטואנט.

מריה אנריקטה מתה ב-10 בספטמבר 1792 בגיל 5 מאבעבועות שחורות. שישה מאחיה מתו מאבעבועות שחורות: הנסיך קרלו (1778), הנסיכה מריה אנה (ב-1780), הנסיך ג'וזפה (ב-1783), הנסיך ג'נארו (ב-1789), הנסיך קרלו ג'נארו (גם ב-1789) והנסיכה מריה קלוטילדה (ב-1792) .

== אילן יוחסין ==

==קישורים חיצוניים==

קטגוריה:נוצרים רומים-קתולים איטלקים
קטגוריה:נפטרים ב-1792
קטגוריה:ילידי 1787
האי אקסהולם

מפת האי כפי שהופיעה במפה מ[[המאה ה-7]]
האי אקסהולם (באנגלית: Isle of Axholme) הוא אזור בלינקולנשייר, אנגליה, הצמוד לדרום יורקשייר ולמזרח יורקשייר.

האזור מכונה אי מאחר שלפני ייבוש האזור במאה ה-17 נבנו כל עיירה או כפר על שטחים של אדמה יבשה ומוגבהת באזור הביצות שמסביב. נהר הדון מפריד בין האי ליורקשייר; מפריד בין האי לנוטינגהאמשייר; ונהר טרנט מפריד בין האי משאר לינקולנשייר.

גבולות האי תואמים בדרך כלל את הגבולות העתיקים של אפוורת' ולפי ספר יום הדין יש בו 17 קהילות. בחלק גדול מחלקו הצפוני של האי יש טופוגרפיה שטוחה, עם אדמות חקלאיות עשירות המשמשות בעיקר לגידול חיטה וסלק סוכר.

מסלול הליכה למרחקים ארוכים, "Peatlands Way", חוצה את האי.

==קישורים חיצוניים==

==הערות שוליים==

קטגוריה:אנגליה: גאוגרפיה
קטגוריה:לינקולנשייר
שרה ברוינר ישרזדה

שרה ברוינר ישרזדה(נולדה בשנת 1968) היא נשיאת בית הדין האזורי לעבודה בירושלים.

נולדה בישראל וסיימה את לימודיה התיכוניים בשנת 1986 באולפנת צביה בירושלים. לאחר לימודיה שירתה בשירות לאומי בשנת 1987. ב-1991 סיימה לימודי תואר ראשון במשפטים באוניברסיטה העברית בירושלים, ולאחר מכן התמחתה במשרד עורכי דין. בנובמבר 1992 הוסמכה כעורכת דין. בשנים 1993-1996 עבדה כשכירה במשרד עורכי דין ובשנים 1996–2009 הייתה שותפה במשרד עורכי דין בירושלים. בשנים 2010–2012 ניהלה משרד עורכי דין עצמאי.

בשנת 2012 מונתה לשופטת בבית הדין האזורי לעבודה בירושלים. בינואר 2018 מונתה לסגנית נשיאת בית הדין, ובפברואר 2023 לנשיאת בית הדין האזורי.

ב-2014 הכירה ברוינר ישרזדה בארגון העובדים מען כארגון יציג במוסך צרפתי, פסק דין שבהמשך אושרר גם בבית הדין הארצי לעבודה לאחר שהמעסיק ערער.

ב-2016 קבעה כי זכאות למענק עבודה מועדפת לחיילים משוחררים מתקיימת גם בעבודה במשרה חלקית ולא רק במשרה מלאה.

ב-2021 הורתה למפעל הפיס להחזיר עובדת לעבודתה על אף שבחרה שלא להתחסן כנגד נגיף הקורונה (לאחר שהביעה הסכמה לבצע בדיקות קורונה באופן שוטף ולעבוד בחדר נפרד מיתר העובדים)

בשנת 2023 הורשעה אישה אשר איימה על ברוינר ישרזדה לאחר שפסקה נגדה בהליך.

ביוני 2024 פסקה פיצויים על סך 900 אלף שקלים לשני עובדי מעון ראש הממשלה בגין אי תשלום שעות נוספות ועבודה בשבתות ובחגים. באותו החודש הגיבה באופן חריג לנציב תלונות הציבור על שופטים בקבילה כנגד מאחת משופטות בית הדין האזורי, וטענה כי קביעת דיון במרחק 14 חודשים הוא סביר שכן ישנו עומס קיצוני ומחסור בשופטים.

==קישורים חיצוניים==
* [https://judgescv.court.gov.il/258784ba-645e-e811-8105-0050568a6817שרה-ברוינר-ישרזדה שרה ברוינר ישרזדה] באתר הרשות השופטת
* 
==הערות שוליים==

קטגוריה:שופטות בתי הדין לעבודה
קטגוריה:נשיאי בתי הדין האזוריים לעבודה
קטגוריה:בוגרות אולפנת צביה
קטגוריה:בוגרות שירות לאומי
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:ישראליות שנולדו ב-1968
קטגוריה:ישראלים שנולדו ב-1968
לארי בלאק

לארי ג'פרי "מאט" בלאק (באנגלית: Larry Jeffery "Mutt" Black; 20 ביולי 1951 - 8 בפברואר 2006) היה אתלט אמריקאי, אלוף אולימפי ב-4X100 מטר שליחים וסגן אלוף אולימפי בריצת 200 מטר (מינכן 1972).

== ביוגרפיה ==
לארי בלאק נולד ב-1951 במיאמי, פלורידה. למד בתיכון הציבורי "קיליאן" בעיר הולדתו. עם סיום לימודיו הוענקה לו מלגה לאוניברסיטת "נורת' קרוליינה מרכז" . במהלך הקריירה הספורטיבית הקצרה שלו זכה בשתי מדליות אולימפיות באולימפיאדת מינכן (1972). עם סיום הקריירה הספורטיבית חזר למיאמי ושימש כדירקטור מטעם המדינה של הגנים והפארקים במיאמי. נפטר ב-2006 כתוצאה ממפרצת.

== קריירה ספורטיבית ==
=== 1971 ===
באליפות ארצות הברית באתלטיקה שנערכה ביוג'ין, אורגון זכה במדליית זהב בריצת 200 מטר בתוצאה של 20.5 שניות.

=== 1972 ===
באלימפיאדת מינכן זכה בלאק במדליית זהב וכסף. מדליית זהב, יחד עם נבחרת ארצו, במרוץ שליחים 4X100 מטר בשווה שיא עולמי של 38.19 שניות לפני ברית המועצות (38.50 שניות) ומערב גרמניה (38.79 שניות) ומדליית כסף בריצת 200 מטר בתוצאה של 20.19 שניות אחרי ולרי בורזוב מברית המועצות (20.00 שניות) ולפני פייטרו מנאה מאיטליה (20.30 שניות).

== קישורים חיצוניים ==

* 
* [https://web.archive.org/web/20200417174343/https://www.sports-reference.com/olympics/athletes/bl/larry-black-1.html לארי בלאק], באתר sports-reference.com (אורכב)

== הערות שוליים ==

קטגוריה:אצנים אמריקאים
קטגוריה:אלופים אולימפיים: ריצת 4X100 מטרים (גברים)
קטגוריה:אתלטים באולימפיאדת מינכן (1972)
קטגוריה:אלופים אולימפיים אמריקאים: אתלטיקה
קטגוריה:זוכי מדליית כסף אולימפית אמריקאים: אתלטיקה
קטגוריה:אמריקאים שנולדו ב-1951
קטגוריה:אמריקאים שנפטרו ב-2006
עונת 2024/2025 בליגת העל בכדורסל נשים

עונת 2024/25 בליגת העל לנשים בכדורסל היא העונה ה-68 בליגת הנשים הבכירה בישראל. העונה תפתח ב-14 באוקטובר 2024 ותסתיים לכל המאוחר ב-8 במאי 2025.<ref></ref>

==קבוצות ושיטת המשחקים==

10 קבוצות משתתפות בליגת העל בעונת 2024/25. אס"א ירושלים נשרה לליגה הלאומית בתום העונה הקודמת ואת מקומה תפסה הפועל כפר סבא שזכתה באליפות הליגה הלאומית.

{| class="wikitable sortable" border="1"
! קבוצה !! עיר !! מאמן !! אולם ביתי !! מושבים
|-
| אליצור חולון || חולון || אוהד גולדברג || אריאל שרון ||500
|-
| אליצור רמלה || רמלה || מויה טאצ'י || אולם קריית מנחם || 2,000
|-
| א.ס. רמת השרון || רמת השרון || רועי לוין || אולם אורנים || 1,000
|-
| הפועל כפר סבא || כפר סבא || יניב פילו || היובל || 680
|-
| הפועל לב ירושלים|| ירושלים|| לימור פלג || היכל הספורט מלחה || 2,000
|-
| הפועל פתח תקווה || פתח תקווה || גלעד כץ || יצחק שמיר || 400
|-
| הפועל ראשון לציון || ראשון לציון || זיו ארז || היכל הספורט גן נחום || 1,500
|-
|מכבי בנות אשדוד || אשדוד || שירה העליון|| היכל טוטו הקריה || 2,100
|-
| מכבי חיפה || חיפה || עומרי צרילין || ביכורים || 750
|-
|| מכבי עירוני רמת גן || רמת גן || רועי לזר || אולם זיסמן || 1,500
|-
|}
בעונת 2024/25 יתקיימו שלושה סיבובים, זאת בניגוד לעונות קודמות בהן לאחר שני סיבובים הליגה פוצלה לבית עליון ובית תחתון. ארבעת הראשונות בתום שלושה סיבובים יעפילו לפלייאוף והקבוצה במקום האחרון תנשור לליגה הלאומית. סדרות חצי הגמר והגמר ישוחקו במתכונת של הטוב מחמישה משחקים.<ref></ref>

==השתתפות במסגרות אירופאיות==
אלופת המדינה אליצור רמלה תשתתף ביורוקאפ והוגרלה ישירות לשלב הבתים. היות והמצב הבטחוני איננו מאפשר לארח משחקים בישראל, רמלה תארח את משחקיה הבייתים במגרשיהן של יריבותיה.<ref></ref>

==קישורים חיצוניים==
* [https://safsal.co.il/?news=w1article049 לוח העברות על נשים - קיץ 2024], 25 ביוני 2024, באתר ספסל

==הערות שוליים==

קטגוריה:עונות בליגה העליונה בכדורסל נשים בישראל
קטגוריה:2024 בישראל: כדורסל
קטגוריה:2025 בישראל: כדורסל
קטגוריה:2024 בישראל: ספורט
קטגוריה:2025 בישראל: ספורט
קטגוריה:תחרויות כדורסל ב-2024
קטגוריה:תחרויות כדורסל ב-2025
מיכאלה משה

מיכּאלה משה (נולדה בשנת 2003) היא קשתית ישראלית. מייצגת את ישראל באולימפיאדת פריז (2024).

== קריירה ==
משה התאמנה בצעירותה בהתעמלות אמנותית במשך כ-15 שנים. בשנת 2022 עשתה הסבה לקשתות.

היא סיימה במקום השמיני באליפות העולם לנוער, ובמקום החמישי בסבב העולמי באולם בצרפת.

=== המשחקים האירופיים (2023) ===
במשחקים האירופיים שנערכו בשנת 2023 סיימה במקום 31 בקטגוריית יחידות, ובמקום 17 בקטגוריית זוגות מעורבים יחד עם רועי דרור.<ref></ref>

ב-25 ביוני 2024 הבטיחה את השתתפותה באולימפיאדת פריז באמצעות דירוגה האולימפי.<ref></ref>

=== אולימפיאדת פריז (2024) ===
במקצה הדירוג של התחרויות באולימפיאדת פריז השיגה מקום 18 ושיא של 660 נקודות.

הפסידה בסיבוב הראשון נגד מדאלינה אמאיסטראיה מרומניה וסיימה את התחרות.

==קישורים חיצוניים==

* 
* 
* 

== הערות שוליים ==

קטגוריה:קשתיות ישראליות
קטגוריה:קשתים ישראלים
קטגוריה:ספורטאיות אולימפיות ישראליות
קטגוריה:משתתפים ישראלים באולימפיאדת פריז (2024)
קטגוריה:משתתפות ישראליות באולימפיאדת פריז (2024)
קטגוריה:ישראליות שנולדו ב-2003
קטגוריה:ישראלים שנולדו ב-2003
רועי דרור

רועי דרור (נולד בשנת 2005) הוא קשת ישראלי. עתיד לייצג את ישראל באולימפיאדת פריז (2024).

== ביוגרפיה ==
דרור החל להתאמן בקשתות בגיל 14 במועדון קשתית כוכב השרון בכפר סבא.

במשחקים האירופיים שנערכו בשנת 2023 סיים במקום ה-32 בקטגוריית יחידים, ובמקום ה-17 בקטגוריית זוגות מעורבים יחד עם מיכאלה משה.<ref name=":0"></ref>

בשנת 2024 זכה במדליית זהב בסבב העולמי באולם בצרפת, בתחרות גרנד פרי בקרואטיה ובתחרות גרנד פרי בלילישל.<ref></ref><ref></ref><ref></ref>

ב-25 ביוני 2024 הבטיח את השתתפותו באולימפיאדת פריז באמצעות דירוגו העולמי.<ref name=":0" />

==קישורים חיצוניים==

== הערות שוליים ==

קטגוריה:קשתים ישראלים
קטגוריה:משתתפים ישראלים באולימפיאדת פריז (2024)
קטגוריה:ישראלים שנולדו ב-2005